No 965/2012 държавите членки следва да продължат да следят дали въздушните превозвачи, сертифицирани в Пакистан, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
 (51)
 В случай че постъпи важна за безопасността информация, разкриваща наличие на непосредствени рискове вследствие на неспазване на международните стандарти за безопасност, Комисията може да бъде принудена да предприеме допълнителни действия в съответствие с Регламент (ЕО) No 2111/2005.
 Въздушни превозвачи от Русия
 (52)
 Комисията, Агенцията и компетентните органи на държавите членки продължиха да следят отблизо показателите за безопасност на въздушните превозвачи, сертифицирани в Русия, които извършват полети в границите на Съюза, включително чрез приоритетно извършване на наземни инспекции на някои руски въздушни превозвачи в съответствие с Регламент (ЕС) No 965/2012.
 (53)
 На 22 октомври 2020 г. представители на Комисията и Агенцията се срещнаха с представители на Руската федерална агенция за въздушен транспорт (Russian Federal Air Transport Agency (FATA), за да извършат преглед на показателите за безопасност на сертифицираните в Русия въздушни превозвачи въз основа на докладите от наземните инспекции, извършени през периода между 15 април 2019 г. и 15 октомври 2020 г., и за да определят случаите, в които FATA следва да засили надзорните си дейности.
 (54)
 При извършения преглед на наземните инспекции по програмата SAFA на сертифицирани в Русия въздушни превозвачи не бяха установени съществени или повтарящи се пропуски по отношение на безопасността.
 (55)
 Въз основа на наличната към момента информация, включително информацията, представена от FATA по време на срещата, Комисията счита, че на този етап FATA притежава необходимия капацитет и желание за отстраняване на пропуските по отношение на безопасността. Следователно не е необходимо руските органи по въздухоплаването или въздушни превозвачи, сертифицирани в Русия, да бъдат изслушвани пред Комитета на ЕС по безопасност на въздухоплаването.
 (56)
 Поради това и в съответствие с общите критерии, определени в приложението към Регламент (ЕО) No 2111/2005, Комисията смята, че на този етап няма основания за изменение на списъка на въздушните превозвачи, на които е наложена оперативна забрана в границите на Съюза, чрез включване на въздушни превозвачи от Русия.
 (57)
 Държавите членки следва да продължат да проверяват дали международните стандарти за безопасност действително се спазват от някои въздушни превозвачи от Русия чрез приоритетно извършване на наземни инспекции в съответствие с Регламент (ЕС) No 965/2012.
 (58)
 В случай че при тези инспекции бъде установен непосредствен риск за безопасността, произтичащ от неспазване на международните стандарти за безопасност, Комисията може да наложи оперативна забрана на съответните въздушни превозвачи, сертифицирани в Русия, и да ги включи в приложение А или приложение Б към Регламент (ЕО) No 474/2006.
 (59)
 Поради това Регламент (ЕО) No 474/2006 следва да бъде съответно изменен.
 (60)
 В членове 5 и 6 от Регламент (ЕО) No 2111/2005 се признава необходимостта от бързо, а при нужда дори от спешно, вземане на решения предвид последствията за безопасността. Поради това, с цел защита на чувствителната информация и на пътуващите, е необходимо решенията в контекста на актуализирането на списъка на въздушните превозвачи, които са предмет на оперативна забрана или ограничение в границите на Съюза, да се